Azhar - Wikipedia, slobodna enciklopedija

# Azhar

### Sa Wikipedije, slobodne enciklopedije

Slika:399px-Al-Azhar Mosque .jpg
Al Azahar u Kairu, Egipat

Univerzitet Al Azhar (arapski: الأزهر الشريف; al-Azhar al-Shareef; Časni Azahr) je vodeća ustanova visokog obrazovanja u Egiptu, čuvena u svijetu zbog svoje uloge u islamskoj nauci i obrazovanju. Drugi je najstariji univerzitet u svijetu sa kontinuiranim radom od svog osnutka.

## [uredi] Historija

Azhar je izgradila šiitska fatimidska dinastija (909-1171) kojoj je Kairo služio kao prijestolnica. Povezan je sa džamijom Al Azhar (na arapskom: najblistavija) koja je dobila ime po prelijepim palačama koje je okružuju ili po Poslanikovoj kčerki Fatimi Al-Zahri. Džamija je počela sa izgradnjom 969. godine i završena je za dvije godine. Teološka škola je osnovana 988. i na njoj je izučavan šiitski islam. Krajem srednjeg vijeka, univerzitet postaje sunitski.

## [uredi] Uređenje

Većina sunita Azhar smatra najprestižnijim islamskim univerzitetom. Na čelu Azhara je "Šejh-ul Azhar"; član Vrhovnog savjeta. Za razliku od većine univerziteta, Azhar ne prima nemuslimanske studente. 1961. univerzitet je temeljito reorganizovan od strane Nasserove vlade. Otvoreno je par sekularnih fakulteta (medicina, mašinstvo, agrikultura) kao i fakultet za žene.

## [uredi] Biblioteka

Azharova biblioteka sadrži 99 062 knjiga od 595 668 tomova. Najveći dio čine rukopisi i rijetke knjige, neke stare čak 13 st. Bibliotka je u centru pažnje mnogih istraživača, studenata i drugih islamskih univerziteta.

2005. pokrenuta je online arhiva, plod saradnje univerziteta i Naučnog projekta Muhamed bin Rašid al Maktum iz Dubaija. U budućnosti će biti omogućen besplatan pregled 42 000 rukopisa od približno sedam miliona stranica.

## [uredi] Vanjski linkovi

- Al-Azhar Library Online (Zvanična web stranica)

Preuzeto sa: "http://bs.wikipedia.org../../../a/z/h/Azhar.html"

Kategorije: Egipat | Islam | Univerziteti

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Deutsch
- English
- Español
- فارسی
- Français
- Italiano
- עברית
- ქართული
- Magyar
- Nederlands
- Português
- Русский
- اردو